Américo Jacomino

Américo Jacomino (12. helmikuuta 1889 São Paulo – 7. syyskuuta 1928 São Paulo) oli brasilialainen säveltäjä ja kitaristi. Hänestä käytettiin vasenkätisyyteen viittaavaa "Canhoto"-lempinimeä, joka johtui hänen tavastaan soittaa vasemmalla kädellä kääntämättä kitaran kieliä.

Jacomino teki lukuisia levytyksiä solistina ja kokoonpanon kanssa. Monilla levyillä hän soitti Grupo do Canhoton kanssa; kokoonpano koostui akustisesta kitarasta, cavaquinhosta, klarinetista ja pasuunasta. Jacominon teosten joukossa ovat Abismo de rosas, Olhos feiticeiros ja Fantasia sobre o Guarani. Vuonna 1916 järjestettiin Conservatório Dramático e Musical de São Paulossa ensimmäinen Jacominon suurimuotoinen konsertti, johon yhdistettiin hänen uraansa koskeneita luentoja. Jacomino kehitti yhä käytössä olevan kitaransoiton opetusmetodin.

Lähteet

Aiheesta muualla 
 IMSLP: nuotteja

Brasilialaiset säveltäjät
Brasilialaiset kitaristit
Vuonna 1889 syntyneet
Vuonna 1928 kuolleet